საქართველოს გარემოს დაცვისა და სოფლის მეურნეობის მინისტრს

ბატონ ლევან დავითაშვილს

სკრინინგის განცხადება

 გაცნობებთ, რომ შპს „სოკარ ჯორჯია პეტროლეუმის“ საქმიანობის სფერო „გარემოსდაცვითი შეფასების კოდექსის“ მე-2 დანართის მე-3 პუნქტის თანახმად განეკუთვნება „ენერგიის მიწოდება“-ს.

 იმერეთში, ქ. თერჯოლაში სოფ. სიქთარვას ტერიტორიაზე დაგეგმილია ავტოგასამართი სადგურის ექსპლუატაცია (ს/კ 33.08.38.224; GPS კოორდინატები X: 4779290.024; Y: 5186869.6036).

 ავტოგასამართი სადგური დაშორებულია უახლოესი დასახლებული პუნქტიდან 900 მეტრით. ზღვის სანაპიროდან 100 კმ-ით.

 საქართველოს კანონის „გარემოსდაცვითი შეფასების კოდექსის“ მე-7 მუხლის მე-4 ნაწილის შესაბამისად შპს „სოკარ ჯორჯია პეტროლეუმი“ წარმოგიდგენთ განცხადებას სკრინინგის პროცედურის გასავლელად და ველით თქვენს გადაწყვეტილებას.

 ქ. თერჯოლას მუნიციპალიტეტის მერიასთან შეთანხმებული (მშენებლობის სანებართვო მოწმობა # 45 618) მშენებლობის პროექტი მიხნად ისახავს, შპს „სოკარ ჯორჯია პეტროლეუმის“ ავტოგასამართი სადგურის, კაფე - მარკეტის და ავტოსამრეცხაოს მშენებლობას.

 მიწის ნაკვეთის ფართობი შეადგენს 30 572 მ2 და მასზე განთავსებულია ოფის-მარკეტის შენობა, მარიგებელი სვეტების ფარდული, თხევადი საწვავით ავტომანქანების გამართვისათვის გათვალისწინებული, ბეტონის სარკოფაგში მოთავსებული 6 ჰორიზონტალური სტაციონალური რეზერვუარი (იხ. გენ. გეგმა დანართის სახით).

 რეზერვუარების საპროექტო მოცულობა - 100 მ3:

აქედან ბენზინის საწვავის რეზერვუარი 3 ც, მოცულობა:

1- 25 მ 3, 2 -25 მ 3 , 3 – 10 მ 3.

დიზელის საწვავის რეზერბუარები 3 ც, მოცულობა:

1- 25 მ 3, 2 -25 მ 3 ,3 – 10 მ 3.

(დამატებითი შემოწმება ჩატარებულია დაქირავებული ორგანიზაციის მიერ).

რეზერვუარებზე მოწყობილი სასუნთქი სარქველების სიმაღლე: h – 1,5 მ.

დიამეტრი: D – 0,62 მ.

ავტოგასამართი სადგური გათვალისწინებულია ბენზინის, დიზელის და ბუნებრივი აირის რეალიზაციისათვის.

 ავტოგასამართ სადგურზე რეალიზაციისათვის საწვავის მიღება მოხდება, კომპანიის კუთვნილი ავტოცისტერნებით და გადატანილი იქნება ზემოთაღნიშნულ მიწისქვეშა რეზერვუარებში, საიდანაც ტექნოლოგიური მილსადენით მიეწოდება მარიგებელ სვეტებს, საიდანაც მოხდება ავტომანქანების საწვავით გამართვა.

 ბუნებრივი აირი ავტოგასამართი სადგურის ტერიტორიაზე შემოვა ცენტრალური მილსადენიდან, რის შემდეგადაც მოხდება მისი დამუშავება ადგილზე არსებული დანადგარების მეშვეობით. დასაწყობება მოხდება სპეციალურად მოწყობილ ჰერმეტულ ჭურჭელში.

მარიგებელი სვეტები - 4 ც.

ბენზინ-დიზელის - 2 ც.

ბუნებრივი აირი - 2 ც.

ავტომანქანაში ჩასასხმელი პისტოლეტები - 20 ც, აქედან:

8 ც - ბენზინი.

8 ც - დიზელი.

4 ც - ბუნებრივი აირი.

 ავტოგასამართი სადგურისათვის დაგეგმილი (საპროექტო), წლიური რეალიზაცია შეადგენს:

ბენზინი - 1 700 000 ლ

დიზელი - 2 200 000 ლ

ბუნებრივი აირი - 3 100 000 მ3

 საქმიანობის სპეციფიკიდან გამომდინარე, ადგილი ექნება საწარმოს ძირითად უბნებზე მავნე ნივთიერებათა წარმოქმნას და მათ გაფრქვევას ატმოსფეროში, რომლის შესახებ ინფორმაცია წარედგინება შესაბამის დეპარტამენტს:

 წარმოქმნილ მავნე ნივთიერებებს წარმოადგენს:

ნავთობპროდუქტების ნახშირწყალბადები. მათი წარმოქმნის მაქსიმალური ინტენსივობა დაფიქსირდება ავტოცისტერნებიდან მიწისქვეშა რეზერვუარებში ნავთობპროდუქტების მიღებისას.

 ავტოგასამართი სადგურის ფუნქციონირებისათვის საჭირო წყალაღება და წყალარინება განხორციელდა ტერიტორიაზე არსებული წყლის ჭაბურღილიდან, რომლით სარგებლობის შესახებ კომპანია ფლობს მიწისქვეშა მტკნარი წყლებით სარგებლობის ლიცენზიას (#10000761). წყალარინება ავტოგასამართ სადგურზე მოწყობილი წყალარინების სისტემის და ფილტრ-სეპარატორის (ბიოტალი) გავლით ჩაედინება ქალაქის საკანალიზაციო სისტემაში. საყოფაცხოვრებო წყალჩაშვება განხორციელდება ამავე ქსელში (იხილეთ დანართი).

 საქმიანობის სპეციფიკიდან გამომდინარე ხმაურის დონის გავრცელება და გადაჭარბება არ არის მოსალოდნელი.

 ავტოგასამართ სადგურზე დასაქმდება ადგილობრივი მოსახლეობა, რის გამოც დემოგრაფიული ცვლილება მოსალოდნელი არ არის. ობიექტის პერსონალის მაქსიმალური რაოდენობა - 60 ადამიანი.

 აღნიშნული ობიექტის საქმიანობა დადებით გავლენას მოახდენს ქალაქის სოციალურ-ეკონომიკურ გარემოზე.

 ობიექტის მიწის სამუშაოების წარმოების პროცესში, არქეოლოგიური ან კულტურული მემკვიდრეობის ძეგლი არ დაფიქსირებულა. ავტოგასამართი სადგურის მშენებლობისას რაიმე სახის ბუნებრივი რესურსების გამოყენებას ადგილი არ ჰქონია.

 ავტოგასამართი სადგურის მშენებლობისას მოხსნილი ნიადაგის ფენა კანონის სრული დაცვით იქნება გამოყენებული.

 ავტოგასამართი სადგურის ექსპლუატაციისას წარმოქმნილი სამშენებლო ნარჩენი კანონმდებლობის სრული დაცვით იქნება გატანილი. ნარჩენების მართვის კოდექსის მიხედვით, ორგანიზაცია ვალდებულია სეპარირებულად შეაგროვოს და ლიცენზირებულ კომპანიას გადასცეს ტრანსპორტირება-დამუშავებისთვის. მუნიციპალური ნარჩენის გატანა მოხდება შესაბამისი მუნიციპალური სამსახურის მიერ, გაფორმებული ხელშეკრულების საფუძველზე. ნარჩენების შეგროვება მოხდება სპეციალურ კონტეინერებში, სეპარირების პრინციპის დაცვით.

 სახანძრო უსაფრთხოების მიზნით, ავტოგასამართი სადგური უზრუნველყოფილია სახანძრო ინვენტარით და საჭირო რაოდენობის პირველადი ქრობის საშუალებებით (ცეცხლმაქრებით).

 დამატებით მოეწყობა ხანძროს აღმომჩენი სახანძრო სიგნალიზაციები, რომელიც ექვემდებარება პერიოდულ შემოწმებას.

დირექტორის მოადგილე მშენებლობის და

ტექნიკური უზრუნველყოფის საკითხებში

ზაურ მალიკოვი